
Betegtájékoztató: információk a felhasználó számára
Panthenol külsőleges spray
Hatóanyag: dexpantenol
Olvassa el figyelmesen az alábbi betegtájékoztatót, mely az Ön számára fontos információkat tartalmaz.

Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, tájékoztassa kezelőorvosát vagy gyógyszerészét.
· Feltétlenül tájékoztassa kezelőorvosát, ha tünetei 2 napon belül nem enyhülnek, vagy éppen súlyosbodnak.

A betegtájékoztató tartalma:

1. Milyen típusú gyógyszer a Panthenol külsőleges spray (továbbiakban Panthenol spray) és milyen betegségek esetén alkalmazható?

2. Tudnivalók a Panthenol spray alkalmazása  előtt

3.
Hogyan kell alkalmazni a Panthenol spray-t?

4.
Lehetséges mellékhatások

5
Hogyan kell a Panthenol spray-t tárolni?

6.
A csomagolás tartalma és egyéb információk
1.
Milyen típusú gyógyszer a Panthenol spray és milyen betegségek esetén alkalmazható?
A Panthenol spray külsőleges alkalmazásra a bőr és a nyálkahártya gyógyulásának elősegítésére alkalmazható az alábbi esetekben:
· horzsolás;
· égési sérülés;
· forrázás miatti sérülés;
· nem fertőzött műtéti seb;
· rosszul gyógyuló átültetés;
· napégés;
· a rugalmatlan bőr berepedései;
· kis- és nagyhólyagos bőrmegbetegedések;
· nyálkahártya károsodás;
· napfény okozta ajakherpesz.

2.
Tudnivalók a Panthenol spray alkalmazása előtt
Ne alkalmazza az Panthenol spary-t:
· ha allergiás a hatóanyagra vagy a gyógyszer (6. pontban felsorolt) egyéb összetevőjére;
· szemek környékén.
Gyermekeknek csak felnőtt felügyelete mellett alkalmazható.

Asztmás-, illetve tüdőbetegek a spray hajtógázát ne lélegezzék be, mert a nyálkahártyát ingerelheti és asztmás rohamot okozhat.

Figyelmeztetések és óvintézkedések

A Panthenol spray alkalmazása előtt beszéljen kezelőorvosával vagy, gyógyszerészével
A Panthenol spray fokozott elővigyázatossággal alkalmazható
A Panthenol spray végbél és nemiszervek környékén történő használata esetén a paraffintartalom miatt csökkentheti a gumióvszer szakítószilárdságát, így korlátozza a védekezés biztonságát.

Asztmások, illetve egyéb légzőszervi (bronhopulmonális) betegségben szenvedők a Panthenol spray hajtógázát ne lélegezzék be, mert a nyálkahártyát ingerelheti, asztmás rohamot provokálhat.

A palack nyomás alatt áll. A napsütéstől és az 50 °C feletti hő hatásától védve tartandó.

Az üres palackot erőszakosan felnyitni, vagy tűzbe dobni nem szabad. Tartalmát tűzbe vagy izzó tárgyra porlasztani tilos.

Gyúlékony anyagoktól távol tartandó, alkalmazásakor nem szabad dohányozni.

Nem megfelelő szellőzés esetén robbanásveszélyes keveréket alkothat.
A gyógyszer gyermekektől elzárva tartandó!
Fokozottan tűzveszélyes!

Terhesség és szoptatás

Terhesség és szoptatás alatt alkalmazása nem korlátozott.

A készítmény hatásai a gépjárművezetéshez és a gépek kezeléséhez szükséges képességekre

A Panthenol spray nem befolyásolja a gépjárművezetéshez és a gépek kezeléséhez szükséges képességeket. 
A Panthenol spray cetil-sztearil-alkoholt tartalmaz, ami helyi bőrreakciókat okozhat (például: kontakt dermatitisz).
3.
Hogyan kell alkalmazni a Panthenol spray-t?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.
A készítmény ajánlott adagja: naponta egyszer vagy többször (3–4-szer) is alkalmazható. 
A károsodott bőrt, illetve a nyálkahártyát a 10–20 cm-re függőlegesen tartott tartályból kell befújni. Az arcbőrre nem fújható közvetlenül, a habot először a kézre kell fújni, majd az arc megfelelő területére kenni.

Közvetlen szembe, szájba és orrba nem fújható!

Minden használat előtt jól fel kell rázni!

A Panthenol spray először történő alkalmazásákor lehetséges, hogy rövid ideig csak hajtógáz jön a hab megjelenése előtt.

Nincs korlátozás a Panthenol spray-vel végzett kezelés időtartamát illetően. Az függ a betegség természetétől és lefolyásától.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Néhány esetben az alkalmazás helyén allergiás bőrelváltozások előfordulhatnak.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Panthenol spray-t tárolni?
Legfeljebb 25 °C-on tárolandó.
A lejárati idő az aeroszolos palackon és a dobozon van feltüntetve.

A gyógyszert a csomagoláson feltüntetett lejárati időn belül szabad felhasználni.

A gyógyszer gyermekektől elzárva tartandó!

A palackon feltüntetett lejárati idő (Felh.:) után ne alkalmazza a Panthenol spray-t. A lejárati idő a megadott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz a Panthenol spray?
A készítmény hatóanyaga: 4,63 g dexpantenolt tartalmaz 130 g emulzióban palackonként.
Egyéb összetevők: perecetsav, hígan folyó paraffin, A-típusú emulgeáló cetil-sztearil alkohol, (2-etilhexil) alkanoát (C10-C16) (hígan folyó viasz), hajtógáz: propán, n-bután és i-bután, tisztított víz.

Milyen a Panthenol spray készítmény külleme és mit tartalmaz a csomagolás?
Leírás: olajos/vizes típusú emulziós, fehér habállományú spray.

Csomagolás: 130g emulziós műanyag kupakkal lezárt, porlasztófeltéttel ellátott, alumínium aeroszolos palackba töltve, papírdobozba csomagolva.
A forgalomba hozatali engedély jogosultja és a gyártó

A forgalomba hozatali engedély jogosultja:
BAUSCH + LOMB IRELAND LIMITED
3013 Lake Drive,

Citywest Business Campus,

Dublin 24, D24PPT3

Írország

Gyártó:

Dr. Gerhard Mann chem.-pharm. Fabrik GmbH

Brunsbütteler Damm 165/173, 13581 Berlin, Németország

Bausch Health Ireland Limited

3013 Lake Drive, Citywest Business Campus, 

Dublin 24, D24PPT3, Írország

Bausch + Lomb Ireland Limited

3013 Lake Drive, Citywest Business Campus

Dublin 24, D24 PPT3, Írország
Ezt a gyógyszert az Európai Gazdasági Térség tagállamaiban az alábbi neveken engedélyezték:

Bulgária

Panthenol spray
Csehország

Panthenol spray
Észtország

Panthenol spray
Lettország

Panthenol spray
Litvánia

Panthenol spray
Lengyelország 
Panthenol spray
Németország
Panthenol spray
Románia

Panthenol spray
Szlovákia

Panthenol spray

